Eiropas Parlamenta rezolūcija par situāciju Zimbabvē



Oficiālais Vēstnesis 305 E , 14/12/2006 Lpp. 0263 - 0265



P6_TA(2006)0358 Situācija Zimbabvē Eiropas Parlamenta rezolūcija par situāciju Zimbabvē Eiropas Parlaments, - ņemot vērā tā 2004. gada 15. janvāra [1], 2004. gada 16. decembra [2] un 2005. gada 7. jūlija [3] rezolūcijas, - ņemot vērā Padomes 2006. gada 30. janvāra kopējo nostāju 2006/51/KĀDP, ar ko līdz 2007. gada 20. februārim atjauno ierobežojošus pasākumus pret Zimbabvi [4], - ņemot vērā Komisijas 2005. gada 15. jūnija Regulu (EK) Nr. 898/2005 [5], ar ko paplašina to Zimbabves personu sarakstu, uz kurām attiecas ierobežojoši pasākumi, - ņemot vērā Starptautiskā Krīzes grupas 2006. gada 24. augusta ziņojumu "Zimbabve — Pretdarbības stratēģija", - ņemot vērā Reglamenta 115. panta 5. punktu, A. tā kā atbaidošā humānā, politiskā un ekonomiskā situācija Zimbabvē turpina pasliktināties, jo tā sauktās "Murambatsvina operācijas" (Padzīšana no gružiem) rezultātā 700000 cilvēku tiek atņemti iztikas līdzekļi, vairāk nekā 4 miljoniem Zimbabves iedzīvotāju draud bads un izdzīvošana no pārtikas atbalsta, un politiskās represijas nemazinās; B. tā kā Zimbabves valdība ierosina likumprojektu par komunikācijas pārtveršanu, kas ļaus militārajiem un izlūkošanas dienestiem, policijai un prezidenta kancelejai uzraudzīt sazināšanos ar e-pastu, piekļuvi internetam un telefonsarunas; C. tā kā 2005. gada 26. novembrī notikušās senāta vēlēšanas bija cinisks politiskās patronāžas akts, kura mērķis bija nostiprināt Zanu-PF autoritāro varu Zimbabvē; D. tā kā galvenā politiskā opozīcija Zimbabvē, Kustība par demokrātiskām pārmaiņām (KDP), 2005. gada oktobrī diemžēl sašķēlās divās frakcijās; E. tā kā Āfrika attīstība ir Rietumu demokrātisko valstu prioritāte; vienlaikus atzīstot, ka ar palīdzību vien situāciju uzlabot nevar, un no Āfrikas valdībām sagaida, ka tās pildīs savu saistību daļu, ievērojot demokrātijas, tiesiskuma un cilvēktiesību principus; F. tā kā Zimbabvei cieš no vairāk nekā 70 % augsta inflācijas līmeņa un augtākā inflācijas līmeņa pasaulē; G. pauž bažas par cilvēktiesību organizāciju ziņojumiem, ka Dienvidāfrikā cilvēki, kas emigrējuši no Zimbabves, ir neaizsargāti pret sliktu izturēšanos un ļaunprātīgu izmantošanu; H. tā kā Āfrikas Savienībai (AS), Dienvidāfrikas Attīstības kopienai (DAAK) un, jo īpaši, Dienvidāfrikai nav izdevies ieņemt pietiekami stingru nostāju pret Mugabes režīmu, 1. nosoda Mugabes diktatūru par tās īstenoto Zimbabves iedzīvotāju nežēlīgo apspiešanu un pauž dziļu vilšanos par reģionālo dalībnieku, tādu kā AS, DAAK un Dienvidāfrikas atteikšanos ieņemt daudz noteiktāku nostāju pret šī režīma ļaunprātībām, kā arī par to, ka neizdevās pieprasīt, lai Zimbabves valdībai mainītos un atjaunotu demokrātiju un tiesiskumu; 2. pieprasa, lai Mugabes režīms pildītu solījumu nodrošināt mājvietas visiem tiem, kurus padzina no mājām nežēlīgās "Murambatsvina operācijas" laikā; 3. pauž nožēlu par to, ka Zimbabves progresu cīņā pret HIV/AIDS grauj valdības aizvainojošās darbības, piemēram, no mājām izlikšanas programma, kas liedza piekļūt veselības aprūpes sistēmai, un nepiemērotā sociālās labklājības politika, kas AIDS slimniekus padarīja vēl neaizsargātākus; 4. ar nopietnām bažām atzīmē, ka Zimbabve patlaban pārdzīvo pasaulē nopietnāko HIV/AIDS epidēmiju, jo katru nedēļu no šīs slimības mirst vairāk nekā 3200 cilvēku; aicina Zimbabves valdību steidzami veikt pasākumus, lai uzlabotu piekļuvi antiretrovirālajai ārstēšanai, kuru patlaban saņem tikai 8% no visiem ar šo slimību inficētajiem; 5. atsakās atzīt Zimbabvē nesen izveidotā "senāta" likumību, jo tikai nepilni 15% no Zimbabves iedzīvotājiem piedalījās šajā šaubīgajā vēlēšanu procesā, kura rezultāti jau iepriekš garantēja Zanu-PF labvēlīgu iznākumu; 6. aicina atsaukt likumprojektu par komunikācijas pārtveršanu, apturēt likumprojektus par terorisma apkarošanu un nevalstiskajām organizācijām, kurus varētu izmantot kā ieganstu, lai vēl nežēlīgāk apspiestu jebkuru pretestību Mugabes režīmam; 7. pauž lielu apjukumu par Mugabes režīma slēptajiem mēģinājumiem pārņemt savā kontrolē Zimbabves Sarkanā krusta organizāciju, piespiedu kārtā iesakot pieņemt darbā režīma dalībniekus un atbalstītājus; atzīmē, ka Zimbabves Sarkanā krusta organizācijas lielākie donori ir Dānija, AK un citas dalībvalstis; baidās, ka šāda rīcība vēstīs par to, ka ZSKO pārtikas atbalsts tiek izmantots kā politisks ierocis, tādējādi liedzot daudziem neaizsargātiem Zimbabves iedzīvotājiem šo tik svarīgo palīdzību; 8. noteikti pieprasa, lai Mugabes režīms negūtu nekādu finansiālu labumu vai popularitāti no vai nu gatavošanās 2010. gada Pasaules Kausam vai pašām šīm sacensībām; šajā sakarā aicina Dienvidāfriku, 2010. gada Pasaules Kausa (PK) rīkotājvalsti, un FIFA izslēgt Zimbabvi no līdzdalības Pasaules kausa atlases sacensībās, neļaut tai rīkot starptautiskas draudzības spēles vai uzņemt PK iesaistīto valstu komandas; 9. aicina Robertu Mugabi pildīt savu solījumu atkāpties, ātrāk nekā vēlāk, kas būtu lielākais solis Zimbabves sabiedrības, politikas un ekonomikas atdzimšanai, kā arī pozitīvu pagaidu sarunu sākšanai starp Zanu-PF, KDP partijām un citām opozīcijas kustībām; 10. atzinīgi vērtē 2006. gada 26. augustā Dienvidāfrikā notikušo divu KDP frakciju tikšanos un aicina visus tos, kas pretojas nožēlojamajam Mugabes režīmam, apvienoties un nodrošināt, lai viņu darbība nodrošinātu Zimbabves iedzīvotājiem spēcīgu demokrātisku, pārstāvniecisku un vienoto opozīciju, kas visādā ziņā būtu gatava uzņemties valdības pienākumus un sākt politiska un ekonomiskas pārmaiņas stāvokļa uzlabošanai Zimbabvē; 11. izsaka atzinību Zimbabves Arodbiedrību kongresam par gaidāmajiem protestiem pret atbaidošajiem dzīves apstākļiem, ko Zimbabves iedzīvotājiem uzspiedis Mugabes režīms, un apgalvo, ka šādām demonstrācijām jāļauj notikt bez vardarbības no policijas puses; 12. atzīst, ka ES gan pret Zimbabvi, gan pret atsevišķām personām Zimbabvē vērstās sankcijas nav atstājušas gaidīto ietekmi uz tiem, kas ir tieši atbildīgi par Zimbabves grimšanu nabadzībā un par tās cilvēku ciestajām grūtībām; aicina Padomi nodrošināt, lai visas dalībvalstis stingri ievērotu noteiktos ierobežojošos pasākumus, tostarp, ieroču embargo un ceļošanas aizliegumu, vairāk sliecoties uz izslēgšanu, nevis uz pielaidību; 13. vēl aicina Padomi paplašināt sankciju apjomu un tālāk papildināt personu sarakstu — kurā patlaban iekļautas 120 personas -, lai iekļautu tajā daudz vairāk Zimbabves ministru, deputātu un pārvaldnieku, Zanu-PF locekļu, atbalstītāju un darbinieku, līdz ar viņu ģimenes locekļiem, kā arī uzņēmēju un citu ievērojamu ar Zanu-PF saistītu personu; 14. aicina Ķīnu un citas valstis, kas turpina piegādāt ieročus un sniedz citādu atbalstu Mugabes režīmam, atturēties no tā un pievienoties starptautiskajai sabiedrībai tās centienos panākt Zimbabvē pozitīvas pārmaiņas; 15. pauž nožēlu, ka laikā, kad ANO aicina sniegt Zimbabvei humāno palīdzību US 257 miljonu apjomā, Mugabes režīms no Ķīnas ir nopircis K-8 kaujas lidmašīnu par USD 240 miljoniem; atzīmē, ka Zimbabves armija ir paziņojusi par 127 automašīnu iegādi tās augstākajiem virsniekiem un vēl 194 automašīnas tiks iegādātas turpmāko mēnešu laikā; 16. aicina ANO Drošības padomi steidzami ziņot par cilvēktiesībām un politisko stāvokli Zimbabvē; 17. atkārtoti pieprasa, lai DAAK slēgtu tās reģionālo miera uzturēšanas mācību centru Hararē un pārceltu to uz kāds citas DAAK dalībvalsts teritoriju; 18. uzstāj, ka viss Zimbabvei paredzētais atbalsts ir jāpiegādā ar patiesi nevalstisku organizāciju palīdzību, un tam jāsasniedz tie cilvēki, kuriem tas ir domāts, pēc iespējas mazāk iesaistot šajā darbībā Mugabes režīmu; pauž satraukumu par to, ka ES 2005. gadā Zimbabvē ir finansējusi septiņus projektus par EUR 70 miljoniem un 2006. gadā jau ir finansējusi citus projektus, tostarp EUR 3,7 miljonus no EU ūdens iekārtām paredzētajiem līdzekļiem, un aicina Komisiju apliecināt, ka Mugabes režīms nav guvis labumu no šī atbalsta; 19. uzdod tā priekšsēdētājam nosūtīt šo rezolūciju Padomei, Komisijai, dalībvalstu valdībām, G 8 valstu valdībām, Zimbabves un Dienvidāfrikas valdībām un parlamentiem, Britu Sadraudzības ģenerālsekretāram, Atvienoto Nāciju Organizācijas ģenerālsekretāram, AS Komisijas un Izpildu padomes priekšsēdētājam, Panāfrikas Parlamentam, DAAK ģenerālsekretāram un FIFA prezidentam. [1] OV C 92 E, 16.4.2004., 417. lpp. [2] OV C 226 E, 15.9.2005., 358. lpp. [3] OV C 157 E, 6.7.2006., 491. lpp. [4] OV L 26, 31.1.2006., 28. lpp. [5] OV L 153, 16.6.2005., 9. lpp. --------------------------------------------------